“વલસાડ અને ધરમપુર બાજુ મોરની સાઈજ પરથી જ ખ્યાલ આવી જાય છે કે કેરી આ વખતે ખુબ પાકવાની .. પણ મને તો દેશી ભાવે .. જ્યાં મારા ભઠ્ઠા છે ત્યાં બે ત્રણ દેશી આંબા છે.. બહુજ ખાટી કેરી આવે છે… એટલા ખાટા છે કે તમે એની નીચે બેસોને તો પણ માથું ચડી જાય પણ એનું આથણું સારું બને છે.” દેવશી ભગત પોતાનો અનુભવ કહેતા ગયા અને હું સાંભળતો રહ્યો. કંકુ માં પણ સુર પુરાવતા જાય. ગાડી હવે અંકલેશ્વર વટી ગઈ હતી. ડબ્બામાં સહુ લગભગ સુઈ ગયા હતા. કંકુમાએ છાયાને પણ ઓઢાડી દીધું અને કિશોર તો ક્યારનોય સુઈ ગયો હતો.